Saint-Jean-de-Luz

Mikri urbe de Fransa, tre turisti, en li baski provinse Le Labourd / Lapurdi, en li regione Nouvelle Aquitaine / Novi Akitania.

Li baski nome es Donibane Lohitzun : Don = sinioro,  Iban = Jean, John, Johannes, e = lige, lohitzun = del sedimente. Kum li fransi administratione non konsidera li baski lingue, uni fonktionario komprendad lohitzun kom equivalenti del Spanum luz = lumine. Dunke li homes kel non parla Baskum kreda ke tum es "Sankti Iohannes de Lumine". Kel vud es tre plu bela signifiko.

En disi urbe Ludoviko XIV maritad li spaniani infante Maria-Teresa li nin de junie de 1660. Li hauses del urbe son anke nunim preske omnes de tipiki baski mane. On visita anke nunim "li hause del rego" e "li hause del rega" kad la vartad uni nokte ante li maritaje.